শ্রীধর ভেম্বু

শ্রীধর ভেম্বু (জন্ম ১৯৬৮) হলেন একজন ভারতীয় শতকোটিপতি ব্যবসায়ী এবং জোহো কর্পোরেশনের প্রতিষ্ঠাতা এবং প্রাক্তন প্রধান নির্বাহী কর্মকর্তা।  ২০২৪ খ্রিস্টাব্দে  ফোর্বসের হিসাব অনুযায়ী, তিনি ৫.৮৫ বিলিয়ন ডলারের মোট সম্পদের মালিক হয়ে ভারতের ৩৯তম ধনী ব্যক্তি।
> ২০২১ খ্রিস্টাব্দে তিনি ভারতের চতুর্থ সর্বোচ্চ বেসামরিক পুরস্কার,  পদ্মশ্রীতে ভূষিত হন।

২০২৪ খ্রিস্টাব্দের ৯ অক্টোবর প্রকাশিত ফোর্বস ম্যাগাজিনে প্রকাশিত তথ্যানুসারে ভারতের ১০০ জন ধনী টাইকুন তালিকা অনুসারে, শ্রীধর ভেম্বু এবং তার ভাইবোনরা ৫.৮ বিলিয়ন ডলারের মোট সম্পদের অধিকারী হয়ে ৫১তম স্থানে রয়েছেন।

প্রারম্ভিক জীবন 
শ্রীধর ভেম্বু ১৯৬৮ সালে তামিলনাড়ুর তাঞ্জাভুর জেলার একটি গ্রামে এক মধ্যবিত্ত তামিল হিন্দু পরিবারে জন্মগ্রহণ করেন ।  তিনি ১৯৮৯ খ্রিস্টাব্দে মাদ্রাজের ইন্ডিয়ান ইনস্টিটিউট অফ টেকনোলজি থেকে ইলেকট্রিক্যাল ইঞ্জিনিয়ারিং-এ স্নাতক হন। এরপর মার্কিন যুক্তরাষ্ট্রের নিউ জার্সির প্রিন্সটন বিশ্ববিদ্যালয় থেকে ইলেকট্রিক্যাল ইঞ্জিনিয়ারিং-এ স্নাতকোত্তর এবং পিএইচডি ডিগ্রি অর্জন করেন । 

কর্মজীবন
শ্রীধর ভেম্বু মার্কিন যুক্তরাষ্ট্রের ক্যালিফোর্নিয়ার স্যান দিয়েগোতে কোয়ালকমের ওয়্যারলেস ইঞ্জিনিয়ার হিসাবে কর্মজীবন শুরু করেন। তারপর স্যান ফ্রান্সিসকো উপসাগর অঞ্চলে আসার আগে তিনি সান জোসে এবং প্লেস্যান্টনে বসবাস করেন। 

১৯৯৬ খ্রিস্টাব্দে, শ্রীধর তার দুই অনুজের সঙ্গে নেটওয়ার্ক সরঞ্জাম সরবরাহকারী হিসাবে অ্যাডভেন্টনেট নামে একটি সফটওয়্যার ডেভেলপমেন্ট হাউস প্রতিষ্ঠা করেন।  ২০০৯ খ্রিস্টাব্দে সংস্থাটির পরিবর্তিত নাম হয় জোহো কর্পোরেশন, যা গ্রাহক সম্পর্ক ব্যবস্থাপনায় 'সফটওয়্যার অ্যাজ অ্যা সার্ভিস' নামের সফটওয়্যার পরিষেবা প্রদানের করে।  শ্রীধর ভেম্বু ২০১৯ খ্রিস্টাব্দে ভারতের তেনকাশীতে চলে আসেন।  ২০২০ খ্রিস্টাব্দ পর্যন্ত, তিনি কোম্পানিতে ৮৮ শতাংশ অংশীদার ছিলেন। ফোর্বস তার মোট সম্পদের পরিমাণ ২.৪৪ বিলিয়ন মার্কিন ডলার বলে অনুমান করে।  ২০২১ খ্রিস্টাব্দে শ্রীধর ভেম্বু ভারতের জাতীয় নিরাপত্তা পরিষদের সদস্য নিযুক্ত করা হয়।  একজন ইউনিকর্ন হওয়া সত্ত্বেও , বাইরের প্রভাব এড়াতে জোহো ভেম্বু এবং তার সহ-প্রতিষ্ঠাতা টনি থমাস জোহো বুটস্ট্র্যাপ করে। 

সামাজিক উদ্যোক্তা
শ্রীধর ভেম্বু ভারতের শহরাঞ্চল থেকে গ্রামাঞ্চলে সফটওয়্যার এবং আনুষঙ্গিক পণ্য উন্নয়নের কাজগুলি নিয়ে যাওয়ার জন্য বিশেষভাবে সুপরিচিত। তার কোম্পানি, জোহো কর্পোরেশন  তামিলনাড়ুর  তেনকাশী জেলার মাথালামপাড়াই গ্রামে এবং অন্ধ্রপ্রদেশের শহরতলি  রেনিগুন্টায় অফিস স্থাপন করে ।  এই সময়ে তিনি স্যান ফ্রান্সিসকো উপসাগর অঞ্চল ( বে এরিয়া) থেকে মাথালামপাড়াইতে চলে আসেন। 

২০০৪ খ্রিস্টাব্দে, তিনি গ্রামীণ শিক্ষার্থীদের প্রথাগত বিশ্ববিদ্যালয় শিক্ষার বিকল্প হিসেবে বৃত্তিমূলক সফটওয়্যার উন্নয়ন শিক্ষা প্রদানের জন্য জোহো স্কুল প্রতিষ্ঠা করেন ।  কোম্পানির এক বিবৃতিতে বলা হয়েছে যে তাদের ১৫ থেকে ২০ শতাংশ প্রকৌশলীর কোনও কলেজ ডিগ্রি নেই, তবে তারা জোহো স্কুল থেকে বৃত্তিমূলক শিক্ষা লাভ করেছেন।  ২০২০ খ্রিস্টাব্দে, তিনি বিনামূল্যে প্রাথমিক শিক্ষার উপর দৃষ্টি নিবদ্ধ করে একটি "গ্রামীণ স্কুল স্টার্টআপ" ঘোষণা করেন। 

রাজনৈতিক দৃষ্টিভঙ্গি
কোম্পানির ইন্ট্রানেট আলোচনা ফোরামে কর্মচারীর পদ নিয়ে শ্রীধর ভেম্বুর সাথে বিরোধের পর ২০১৮ খ্রিস্টাব্দের অক্টোবরে জোহোর একজন প্রাক্তন পণ্য বিপণন ব্যবস্থাপক পদত্যাগ করেন।  কর্মচারী জানিয়েছেন যে হিন্দু জাতীয়তাবাদী আধাসামরিক সংগঠন  রাষ্ট্রীয় স্বয়ংসেবক সঙ্ঘ (আরএসএস) এর সমালোচনা করার জন্য শ্রীধর ভেম্বু তার প্রতি বিরূপ ছিলেন। 

২০২০ খ্রিস্টাব্দের জানুয়ারিতে, রাষ্ট্রীয় স্বয়ংসেবক সঙ্ঘ আয়োজিত এক উচ্চ পর্যায়ের অনুষ্ঠানে সম্মানিত অতিথি হিসাবে যোগদানের পর শ্রীধর ভেম্বু সমালোচনার সম্মুখীন হন ।  শ্রীধর ভেম্বু তার অংশগ্রহণকে তার ব্যক্তিগত পছন্দের বিষয় বলে সমর্থন করেন। 

সম্মাননা
২০১৯ খ্রিস্টাব্দে শ্রীধর ভেম্বুকে 'আর্নস্ট অ্যান্ড ইয়ং-এর "বর্ষসেরা উদ্যোক্তা" পুরস্কারে ভূষিত করা হয়।  ২০২১ খ্রিস্টাব্দে তিনি ভারতের চতুর্থ সর্বোচ্চ বেসামরিক সম্মান পদ্মশ্রী লাভ করেন।  তিনি ২০২২ খ্রিস্টাব্দের সিএনএন-নিউজ১৮ ইন্ডিয়ান অফ দ্য ইয়ার নির্বাচিত হয়েছেন।  তিনি ২০২১ সালে ভারতের জাতীয় নিরাপত্তা উপদেষ্টা পরিষদে (NSAB) নিযুক্ত হন 

আরও পড়ুন 


তথ‍্যসূত্র

বিষয়শ্রেণী:বাণিজ্য ও শিল্পে পদ্মশ্রী প্রাপক
বিষয়শ্রেণী:আইআইটি মাদ্রাজের প্রাক্তন শিক্ষার্থী
বিষয়শ্রেণী:ভারতীয় প্রতিষ্ঠাতা
বিষয়শ্রেণী:ভারতীয় শতকোটিপতি
বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:তামিলনাড়ুর ব্যবসায়ী